احسان عبد القدوس

احسان عبد القدوس (1 يناير 1919 - 11 يناير 1990) ، صحفى و روائى و كاتب سياسى ، و هو ابن الممثل والمؤلف الراحل محمد عبد القدوس والصحفية الراحلة روز اليوسف .
اتخرج من كلية حقوق فى جامعة القاهره سنة 1942 . اشتغل محامى تحت التمرين فى مكتب المحامى ادوارد قصيرى. رئيس تحرير لمجلة روز اليوسف من 1945-1964. هو كان رئيس لمؤسسه اخبار اليوم 1966-1974. كان رئيس لمجلس إدارة مؤسسة الاهرام من مارس 1975 لمارس 1976. كاتب متفرغ فى جريدة الاهرام لحد وفاته فى يناير سنة 1990. اتحولت اغلب قصصه لافلام سينما. كان متجوز لواحظ إلهامى و له ولدين: محمد و احمد. بعد وفاته حاولت شوية جهات من اللى بتوظف الدين فى السياسة و مابتعترفش بحرية التعبير ولا حرية الادبا- انها تعيد انتاج قصصه مع شوية تعديلات اللى شايفينها ضرورية عشان تمشى مع الترويج لمذهبهم و فكرهم- لكن ولاده فاجئوهم برفض التزوير دا، لإنهم اعتبروه اعتداء على أبوهم، و إن موافقتهم على أى تغيير بتعتبر خيانة لذكرى أبوهم، عشان أغراض سياسية دنيوية عارضة، و ابنه محمد عبد القدوس شاف ان دا بيتعارض مع القيم اللى بيؤمن بيها هو، و إن دا لحد بيتعارض مع مفهومه هو للافكار اللى بيروج ليها الناس اللى عاوزين ينسبو قصص متعدلة لإحسان عبد القدوس بعد مماته.

 قصصه 

 صانع الحب 1948
 بائع الحب 1949
 النظارة السوداء 1952
 أنا حرة 1954
 أين عمرى 1954
 الوسادة الخالية1955
 الطريق المسدود 1955
 لا أنام 1957
 فى بيتنا رجل 1957
 شيء فى صدرى 1958
 عقلى و قلبى 1959
 منتهى الحب 1959
 البنات و الصيف 1959
 لا تطفئ الشمس 1960
 مرات احمد 1961
 شفتاه 1961
 ثقوب فى الثوب الاسود 1962
 بئر الحرمان 1962
 لا  مش جسدك 1962
 لا شيء يهم 1963
 أنف و 3 عيون، جزءان 1964 
 بنت السلطان 1965
 سيدة فى خدمتك 1967
 علبة من الصفيح الصدئ 1967
 الستات لهن أسنان بيضاء 1969
 دمى و دموعى و ابتسامتى 1972
 لاأستطيع أن أفكر و أنا أرقص 1973
 الهزيمة كان اسمها فاطمة 1975
 الرصاصة لسه فى جيـبى 1977
 العذراء و الشعر الابيض، 1977
 خيوط فى مسرح العرايس 1977
 أرجوك خذنى فى ده البرميل 1977
 و عاشت بين أصابعه 1977
 لحد لا يطير الدخان 1977
 أقدام حافية فوق البحر 1977
 و نسيت أنى ست 1977
 الراقصة و السياسى و قصص اخرى 1978
 لا تتركونى هنا و حدى 1979
 آسف لم أعد أستطيع 1980
 يا ابنتى لا تحيرينى معك 1981
 زوجات ضائعات 1981
 الحب فى رحاب الله 1986

 رواياته 
 لن أعيش فى جلباب أبى 1982
 يا عزيزى كلنا حرامية 1982
 و غابت الشمس و لم يظهر القمر 1983
 رائحة الورد و أنف لا تشم 1984
 و مضت ايام اللؤلؤ 1984
 لون الاخر 1984
 الحياة فوق الضباب 1984
 ايام شبابي

 مقالاته 
 على مقهى فى الشارع السياسى 1979-1980
 خواطر سياسية 1979
 ايام شبابى 1980
 بعيداً عن الارض 1980
 امبراطورية م 1972

 تكريمه 
 وسام الاستحقاق من الدرجة الأولى من الرئيس جمال عبد الناصر
 وسام الجمهوريه من الرئيس محمد حسنى مبارك

 جوايزه 
 الجايزة الأولى عن روايته: "دمى و دموعى و ابتساماتى" فى سنة 1973.
 جايزة أحسن قصة فيلم عن روايته "الرصاصة لسه فى جيبى".

 رأى شوية معجبين فى الرقابه على اعماله 
فى رأى شوية معجبين لإحسان عبد القدوس إن اللى عاوزين يعدلوا قصصه بعد موته مابيعتبروش الكدب و الغيش عيب إلا إذا كان عليهم هما، لكن إذا كان الكدب على الشعب اللى بيتسموا أغلبيه رعاع و غوغاء بيشوفوا ان الكدب على الناس دى بيعتبر كدب ابيض مش حرام ولا عيب.، لإن الرعاع و الغوغاء مايقدروش يفهمو كل حاجة و هايتوهو و يضلو لو عرفو الحقيقة كامله. كمان الناس دى بيعتبروا إن الخدعة واجبة مع المخالفين فى العقيدة و الفكر لانهم بيعتبرو انهم فى حالة حرب مستمرة مع المخالفين فى العقيدة و الفكر و إن الحرب خدعة، مع إن الحرب بقت تكنولوجيا و ذكاوه و معلومات (حقيقية و صادقة مش وهمية) و بتوع الخدعه ماعدوش بينتصرو الا لما ييجو يقتلو كاتب او مفكر أعزل يسير دون حراسة فى الشارع مع الناس. كمان بيعتبروا إحسان عبد القدوس مش من اللى بيروجو لهم ولا من رموزهم، فكانوا عاوزين إحسان عبد القدوس معدل. دا حسب راى الناس الليبراليين اللى بيحبوا إحسان عبد القدوس زى ما هو دون تعديل، و بيعتبرو ان تعديل قصصه هاتنتج إحسان عبد القدوس فالصو، و لإنهم بيقدسو الحرية فبيعتبرو ان قيم الصدق و الأمانة واجبة على الجميع و فى كل الأحوال من غير تفرقة.

 مصادر 

 لينكات برانيه 


 إحسان عبدالقدوس  على الهيئه العامه للاستعلامات

تصنيف:متعلمين فى جامعة القاهره
تصنيف:ادبا مصريين
تصنيف:كتاب مصريين
تصنيف:ادب مصرى حديث
تصنيف:روائيين مصريين
تصنيف:مصريين اخدوا وسام الجمهوريه
تصنيف:مصريين اخدوا جايزة الدوله التقديريه
تصنيف:مصريين لبنانيين
تصنيف:مصريين اتراك
تصنيف:شراقوه
تصنيف:ناس من فاقوس